Paèiş
Al paèîş  (paese in italiân) l'é un cèinter abitê generalmèint céch, cun la carateréstica  'd avèir 'na cunuméia préma 'd tót agrécola. Ind al chêş ch' al sía lòngh un fióm o un lêgh la só cunuméia la pōl dipènder ânca da la pèsca.

Itâlia 
An gh' é mìa 'na lèg ch' la pervèd di lémit dóve un cèinter abitê al pōl ciamêres "paèiş"; a la bòuna a 's pōl cunsidrêr un "paèiş" un cèinter abitê ch' al gh'âbia almēno 2.000 abitânt  dóve i ⅔ a lavōren in agricultûra. 

Però a gh'é dal spiegasiòun diferèint, cme còla dóve un cmûn per lo pió agrécol ch'an âbia mìa 'vû al tétol ed "sitê" al sìa un "paèiş", indipendentemèint dal nòmer ed j abitânt (ch' al vîn pó per cumbinêr cun la sitadèina).

Dôp l'industrialişasiòun ed l'Itâlia, dimòndi cèinter abitê àn mudê al lōr sitēma ed produsiòun ind l'indóstria. Dimòndi comunitê în drê a vudêres.

Svésra 
In Svésra l'é cunsidrê "paèiş" un cèinter abitê cun mēno ed 9.000 abitânt.

Frância 
In Frância un pays al sègna mìa un cèinter abitê mó 'na regiòun cun cultûra, carâter geogrâfich e sistēma ed véta carateréstich. Sté sistēma al vîn druvê ânca da di studōş ed geogreféia italiân.

Materiêl pr'andêregh in fònda 

Nôta: cla pâgina ché l'é stêda inviêda cun 'na tradusiòun da Paese trâta da it.wikipedia.org.Guêrda la stôria ed la pâgina uriginêla per cgnòser l'elèinch 'd j autōr.

 Urbanistica